Luis Advíncula

Luis Jan Piers Advíncula Castrillón (sündinud 2. märtsil 1990 Chincha Altas) on Peruu jalgpallur, kes mängib kaitsjana Argentina kõrgliiga klubis Boca Juniors ja Peruu jalgpallikoondises.

Ta alustas klubikarjääri 2009. aastal Peruu klubis Juan Aurich. Klubikarjääri jooksul on ta mänginud veel Peruu kõrgliigas Sporting Cristalis, Saksamaa kõrgliiga klubis TSG 1899 Hoffenheim, Brasiilia kõrgliigas Ponte Pretas, Portugali kõrgliiga klubis Vitória Setúbal, Türgi kõrgliigas Bursasporis, Argentina kõrgliiga klubis Newell's Old Boys, Mehhiko kõrgliiga klubides Tigres UANL ja Lobos BUAP ning Hispaania klubis Rayo Vallecano. Boca Juniorsiga liitus ta 2021. aasta juulis.

Debüüdi Peruu jalgpallikoondises tegi Advíncula 4. septembril 2010 sõprusmängus Kanada vastu. Koondisekarjääri esimese värava lõi ta 9. septembril 2018 sõprusmängus Saksamaa vastu. 2011. ja 2015. aasta Copa Américal sai ta Peruu koondisega kolmanda koha. Ta on kuulunud Peruu koondisse ka 2016. aasta Copa América Centenariol, 2018. aasta maailmameistrivõistlustel ja 2019. aasta Copa Américal.

Saavutused 
Sporting Cristal
Torneo Descentralizado: 2012
Tigres UANL
Liga MX: 2016/2017 Apertura

Peruu jalgpallurid
TSG 1899 Hoffenheimi jalgpallurid
Tigres UANL-i jalgpallurid
Rayo Vallecano mängijad
Boca Juniorsi mängijad
Bundesliga mängijad
Primeira Liga mängijad
La Liga mängijad
Sündinud 1990